Harirud

Harirud (òg kalla Heray Rud og Heray Rūd eller Tejen og Tedzhen) er ei elv som renn frå fjella i sentrale Afghanistan til Turkmenistan, der ho forsvinn i Karakom-ørkenen. Rud betyr 'elv' på persisk, slik at elva også kan kallast Hari-elva. Det turkmenske namnet er Tejen eller Tedzhen. På latin blei ho kalla Arius.

Harirud er rundt 1100 km lang. Ho oppstår i Baba-fjella, ein del av Hindukush . Elva følgjer ei relativt rett rute mot vest. Ho renn nord for Chaghcharan og sør for Herat, som er opphav til namnet hennar. Elva renn saman med Jamrud ved minareten i Jam.

Etter Herat svingar elva mot nordvest og så nord, og utgjer ein del av grensa mellom Afghanistan og Iran. Vidare nord utgjer ho den søraustlege delen av grensa mellom Iran og Turkmenistan.

I Turkmenistan, der elva er kjend som Tedzhen, passerer elva nær byen Tedzhen. Deretter renn ho ut i Karakom-ørkenen og fordampar.

Elva vatnar ein god del dyrka mark i Afghanistan. Særleg Herat-dalen er kjend for å vera fruktbar og tett dyrka. I 2000 tørka elva heilt ut, etter tørke som varte i 10 månader.

Kjelder

Delar av denne artikkelen bygger på «Hari Rud» frå ,  den 18. mai 2013.  

Bakgrunnsstoff

Kart over elva i Afghanistan ved lib.utexas.edu

Kategori:Elvar i Afghanistan
Kategori:Elvar i Turkmenistan
Kategori:Elvar i Iran
Kategori:Internasjonale elvar i Asia
Kategori:Grenseelvar
Kategori:Den afghansk-iranske grensa
Kategori:Den iransk-turkmenske grensa
Kategori:Geografi i Bamyan-provinsen
Kategori:Geografi i Herat-provinsen
Kategori:Geografi i Ghor-provinsen